

|  |
| --- |
| **Rammeavtale Hotelltjenester** Saksnr: MA2402/11N |

|  |
| --- |
| Konkurransegrunnlag Del IV **Spesifikasjon og prising av ytelsene** |

#### Innholdsfortegnelse

[1 Innledning 1](#_Toc292186064)

[1.1 Bilagsbeskrivelse 1](#_Toc292186065)

[1.2 Avtalenes formål 1](#_Toc292186066)

[2 Kravspesifikasjon 1](#_Toc292186067)

[2.1 Produktområder 1](#_Toc292186068)

[2.2 Tjenestekvalitet 2](#_Toc292186069)

[2.2.1 Hotellkvalitet 2](#_Toc292186070)

[2.2.2 Romkvalitet 2](#_Toc292186071)

[2.2.3 Regler for endring og avbestilling 3](#_Toc292186072)

[2.2.4 Tilleggsytelser 3](#_Toc292186073)

[2.3 Kapasitet 3](#_Toc292186074)

[2.3.1 Hotellkapasitet 3](#_Toc292186075)

[2.3.2 Prioritering av NRK 4](#_Toc292186076)

[2.3.3 Oppgradering 4](#_Toc292186077)

[2.3.4 Allotment 4](#_Toc292186078)

[2.4 Beliggenhet 4](#_Toc292186079)

[2.5 Service 4](#_Toc292186080)

[2.5.1 Lasting av avtalepriser hos NRKs reisebyrå 4](#_Toc292186081)

[2.5.2 Bestilling/ Fakturering 5](#_Toc292186082)

[2.5.3 Informasjon om nye produkter og tjenester 5](#_Toc292186083)

[2.5.4 Statistikker 5](#_Toc292186084)

[3 Behovsbeskrivelse med volumestimater 5](#_Toc292186085)

[3.1 Overordnede volumestimater hotell for NRK 5](#_Toc292186086)

[3.2 Hoveddestinasjoner 6](#_Toc292186087)

[3.3 Øvrige norske destinasjoner 6](#_Toc292186088)

[3.4 Tilleggsvolum 7](#_Toc292186089)

[3.5 Opsjoner 7](#_Toc292186090)

[3.5.1 Opsjoner NRK 7](#_Toc292186091)

[3.5.2 Opsjon andre nordiske kringkastere 7](#_Toc292186092)

[4 Forutsetninger for leveranser 8](#_Toc292186093)

[5 Alternative løsninger 8](#_Toc292186094)

[6 Pris 8](#_Toc292186095)

[6.1 Priser Rom & Frokost 8](#_Toc292186096)

[6.2 Priser Opsjon 9](#_Toc292186097)

# Innledning

## Bilagsbeskrivelse

Dette bilaget inneholder NRKs spesifikasjon og krav til ytelser. Kravene fremsatt i dette bilaget skal besvares sammen med de oppgitte priser og bilaget returneres som del av Leverandørens tilbud.

Kravene er nummerert under hvert avsnitt. Leverandøren oppfordres til å gi en så utdypende beskrivelse av kravinnfrielsen som mulig under hvert punkt.

***Eksempel på kommentarer fra tilbyder, skrives på denne måten under det punkt som kommentaren gjelder.***

## Avtalenes formål

I forbindelse med både administrativt og produksjonsmessig virksomhet har NRK til en hver tid behov for hotellovernatting. Avtalen skal sikre NRKs ansatte tilgang på hotellovernatting i Norge av tilstrekkelig god kvalitet til en mest mulig kostnadseffektiv pris. NRK ønsker med denne utlysingen å innhente tilbud på rammeavtale om levering av hotelltjenester innenlands.

***<Leverandørens besvarelse>***

# Kravspesifikasjon

## Produktområder

Det forventes at tilbyder er en profesjonell og erfaren aktør, som kan levere et bredt spekter innen hotelltjenester i hele Norge. Det skal således komme tydelig fram i tilbudet hvilke destinasjoner som omfattes, enten tilbyder selv har hoteller på det aktuelle stedet eller gjennom et samarbeid med andre. Vi henviser for øvrig til vedlagte skjema for innfylling av priser og kvantitativ informasjon (vedlegg 3).

***<Leverandørens besvarelse>***

## Tjenestekvalitet

### Hotellkvalitet

Følgende kjerneytelser må tilbys og være inkludert i romprisen:

* Servering av frokost (Rutine for frokostservering må beskrives)
* Det skal utføres daglig renhold, og gjeldende rutiner og kvalitetsnormer for rengjøring av rom, fellesarealer, møteromsfasiliteter, fellesarealer og restaurant/ kjøkken skal beskrives
* Det forutsettes at standard miljøkrav oppfylles, for eksempel Svanemerket, Miljøfyrtårnet eller andre tilsvarende tredjeparts akkrediteringssystem
* Inn- og utsjekk for rom skal angis ved hver enkelt bestillingsbekreftelse
* Eventuelle krav til forhåndsbestilling skal angis
* Dersom enkelthotell holder stengt i faste tider av året skal det opplyses om hvilke perioder dette gjelder
* Tilfredsstillende sikkerhet (sikkerhetsrutiner, herunder rømningsveier ved brann skal beskrives)
* Det kreves av tilbyder at tilbudte lokaler skal være tilrettelagt for funksjonshemmede og andre med spesielle fysiske behov
* Allergi-/astmavennlige og røykfrie rom

***<Leverandørens besvarelse>***

### Romkvalitet

Rommene som NRK ønsker prissatt har følgende minimumskrav:

* Seng (minimum 90x200cm og 160x200cm for henholdsvis enkelt og dobbeltrom)
* Toalett og dusj på rom, med såpe og sjampo og helst hårføner
* Regulerbar oppvarming
* Ventilasjon
* Kontorpult med stol
* Telefon
* TV
* Gratis trådløs bredbåndstilkobling på rommene
* Vindu (helst låsbar i luftestilling)
* Dører som er låsbare både fra ut- og innsiden
* Rommet skal være utstyrt med informasjon om nødutganger/ rømningsveier

 ***<Leverandørens besvarelse>***

### Regler for endring og avbestilling

NRK ønsker fleksible avbestillingsregler, og det forutsettes at avtalepriser kan avbestilles uten kostnad for NRK, inne klokken 18.00 samme dag som overnattingen skulle ha startet.

Regler/ gebyrer for avbestilling og uteblivelse skal være faste for hele avtaleperioden.

Det skal angis spesielt dersom det skilles mellom avbestilling av et eller flere romdøgn.

Dersom det oppstår avvik fra en bestillingsbekreftelse og tilstrekkelig informasjon ikke gis, vil leverandør stå ansvarlig for kostnader som den NRK-ansatte pådrar seg for å finne tilsvarende overnattingsalternativ.

***<Leverandørens besvarelse>***

### Tilleggsytelser

Det skal informeres om følgende tilleggsytelser:

* Beskrivelse av bredbåndstilgang i fellesarealer
* Det skal oppgis om hotellet serverer kveldsmat og smører matpakke

Eventuelle kostnader føres i vedlegg 3, fane A, kolonne ”Eventuelt andre kostnader”

***<Leverandørens besvarelse>***

## Kapasitet

NRKs behov for hotellovernatting er tilnærmet jevn over hele året (7 / 12/ 365), og dermed er tilgjengelig overnattingskapasitet av stor viktighet. For å løse dette er følgende viktig:

### Hotellkapasitet

Det er viktig at hvert enkelt hotellkjede har en kapasitet som er tilfredsstillende i forhold til NRKs overnattingsbehov både nasjonalt og på den enkelte destinasjon. Det skal oppgis kapasitet på følgende per hotell:

* Antall rom (standard, økonomi/ budsjett, business etc.)
* Gjennomsnittlig beleggsgrad
* Bespisning (antall plasser i restaurant/ lunsj-/ matsal)
* Parkeringsmuligheter (antall parkeringsplasser)

Informasjon om antall og kostnader føres inn i vedlegg 3, fane A.

 ***<Leverandørens besvarelse>***

### Prioritering av NRK

Det er viktig at NRK prioriteres som kunde særlig i perioder med høyt belegg. Beskriv hvordan tilbyder legger til rette for dette.

***<Leverandørens besvarelse>***

### Oppgradering

NRK ønsker kostnadsfri oppgradering av romstandard ved ledig kapasitet.

***<Leverandørens besvarelse>***

### Allotment

I Oslo nær Marienlyst ønsker NRK tilgang til allotmentrom. Antall allotmentrom, priser, administrasjonsrutine og releasetid skal beskrives. Dersom det er perioder allotmentavtalen ikke gjelder, skal også dette oppgis.

Dersom behov for allotment skulle oppstå på andre destinasjoner, skal NRK kunne forhandle om allotmentrom også på disse stedene.

***<Leverandørens besvarelse>***

## Beliggenhet

Det vil bli gjort en vurdering av hvert enkelt hotells beliggenhet i forhold til NRKs kontor på de aktuelle destinasjonene og/ eller nærhet til offentlig kommunikasjon (buss, tog og flyplass). NRK vil selv finne egnede hoteller for prissammenligning.

Avstand til offentlig kommunikasjon føres inn i vedlegg 3, fane A.

***<Leverandørens besvarelse>***

## Service

### Lasting av avtalepriser hos NRKs reisebyrå

Per i dag har NRK en avtale med Berg Hansen Reisebureau AS på levering av klassiske reisebyråtjenester og Online/ Selvbookingsløsning. For øyeblikket foretas de fleste bestillinger (mer enn 75 %) direkte til hotellet, men NRK arbeider internt for å vri bestilling av hotellovernatting over til reisebyråets bestillingskanaler, og da særlig selvbooking via Onlineløsningen til Berg Hansen. Hotellavtalen(e) skal kunne forvaltes av NRKs prioriterte reisebyrå, og leverandør er ansvarlig for å laste prisene i Amadeus hos reisebyrå/ reisebyråets Onlineløsning. For Berg Hansen Reisebureau AS gjelder dette Office ID:

* BE2

Det skal ikke lastes andre priser/ prisstrukturer gjennom reisebyrå enn det som er avtalt mellom tilbyder og NRK i dette dokumentet, uten at NRK har gitt skriftlig samtykke til det.

***<Leverandørens besvarelse>***

### Bestilling/ Fakturering

NRK ønsker at de ansatte skal kunne bestille hotellovernatting på en enkel og fleksibel måte. Vi ønsker at Leverandør beskriver sine rutiner for bestilling.

Eventuelle avtalekoder som må oppgis ved bestilling, avtales mellom partene ved avtaleinngåelse.

***<Leverandørens besvarelse>***

### Informasjon om nye produkter og tjenester

NRK skal automatisk få informasjon om nye produkter og tjenester. Denne informasjon skal gis enten pr. e-post til kontaktperson for avtalen i NRK, eller som del av statusmøter.

***<Leverandørens besvarelse>***

### Statistikker

Hvert kvartal skal det utarbeides statistikker for NRKs bruk av avtalen. Statistikkene skal minimum inneholde antall romdøgn og totalomsetning for hvert hotell, pr. kvartal og akkumulert, og skal oversendes elektronisk til NRKs kontaktperson for avtalen uoppfordret.

Statistikkene skal være i et format som lar seg bearbeide elektronisk (Word, Excel eller tilsvarende).

***<Leverandørens besvarelse>***

# Behovsbeskrivelse med volumestimater

## Overordnede volumestimater hotell for NRK

Forventet antall romdøgn pr. år på landsbasis er ca. 10.500 romdøgn (rom m/frokost). Av dette volumet er mesteparten overnatting i enkeltrom i midtuke.

Det meste av NRKs romdøgn i Norge er på tilnærmet fast destinasjoner, mens annet er avhengig av produksjoner og ulike arrangementer som NRK skal dekke.

Tallene under er basert på omsetningsstatistikker for 2008, 2009 og 2010 og er kun prognoser/ estimater for årlig omsetning i avtaleperioden.

***<Leverandørens besvarelse>***

## Hoveddestinasjoner

 Det tilnærmet faste behovet i tilknytning til NRKs største kontorer er:

|  |  |  |
| --- | --- | --- |
| **Kategori** |  **Sted/ Destinasjon** | **Volum (døgn/ år)** |
| 1 |  Oslo (gangavstand til Marienlyst) | 2.000 |
|  |  Oslo (for øvrig) | 3.000 |
|  |  Trondheim | 900 |
|  |  Bergen | 800 |
|  |  Tromsø | 400 |
|  |  Karasjok | 310 |
|  |  Bodø | 300 |
|  |  Lillehammer | 300 |
|  |  Førde | 230 |
|  |  Hamar | 210 |
|  |  Oslo Gardermoen  | 200 |
|  |  Kristiansand  | 200 |
|  |  Stavanger | 150 |
|  |  Tønsberg | 130 |
|  |  Alta | 130 |
|  |  Vadsø | 110 |
|  |  Molde | 100 |
|  |  Ålesund | 90 |
|  |  Gjøvik | 60 |
|  |  Skien | 60 |
|  |  Elverum | 60 |
|  |  Sogndal | 60 |
|  |  Brønnøysund | 50 |
|  |  Arendal | 50 |
|  |  Kirkenes | 50 |
|  |  Drammen  | 50 |
|  |  **TOTALT (faste destinasjoner):** | **10.000** |

***Tabell 1: Anslått fast behov for hotellovernatting***

 ***<Leverandørens besvarelse>***

## Øvrige norske destinasjoner

Avhengig av ulike produksjoner vil NRK også ha et behov for overnatting på andre destinasjoner enn de som er angitt i Tabell 2. Dette volumet er vanskelig å estimere men i Tabell 3 gis et grovt anslag:

|  |  |  |
| --- | --- | --- |
| **Kategori** |  **Sted** | **Volum (døgn/ år)** |
| 2 |  Øvrige destinasjoner | 500 |

***Tabell 2: Anslått behov for hotellovernatting på øvrige destinasjoner***

Dette volumet ses på som ikke repetitive kjøp, men NRK vil så langt det er mulig forsøke også å dekke dette behovet for hotellovernatting ved å benytte en eller flere av avtalepartnerne.

***<Leverandørens besvarelse>***

## Tilleggsvolum

I tillegg til volumene i Tabell 1 og 2 har NRK 4 - 5.000 overnattingsdøgn (2.500 døgn bestilt via reisebyrå) i utlandet samt overnatting i forbindelse med Kurs & Konferanse (omkring 2.000 døgn per år dokumentert på avtalepartneres statistikker). Dette volumet vil ikke være en del av evalueringen for tildeling av denne kontrakten (se Kapittel 3.5 Opsjoner under).

***<Leverandørens besvarelse>***

## Opsjoner

### Opsjoner NRK

NRK har mange døgn innenfor Kurs & Konferanse. Disse anskaffelsene er ikke-repeterende kjøp og vil derfor bli kjøpt ved behov som direkteanskaffelser i henhold til forskriftens Del I, Kapittel 3. I denne forbindelse ønsker vi å få en oversikt over hva som kan tilbys innenfor denne kategori (standard teknisk løsning, møteromskapasitet og pakker for helpensjon, halvpensjon og dagmøte).

I tillegg ønsker vi å få kjennskap til hva som kan tilbys innenfor følgende områder som heller ikke inngår i denne utlysningen (kan oppgis i vedlegg 3, fane B, C og D):

* Kurs og konferansepriser for konferanser under kr. 100.000,-
* Hotellovernatting utenlands
* Langtidsleie (mer en 14 dagers sammenhengende varighet per overnatting og eventuelt lavere servicegrad med hensyn på sengetøyskift og rengjøring, etc.)

 ***<Leverandørens besvarelse>***

### Opsjon andre nordiske kringkastere

Den finske kringkasteren YLE (Yleisradio Oy /The Finnish Broadcasting Company) ønsker å kunne benytte NRKs avtalepriser som opsjon i Norge på rom & frokost (minimalt og ukjent volum som ikke tas med i evalueringen). NRK ber om bekreftelse fra Leverandør om at dette godtas. For at YLE skal få tilgang til avtalen må den lastes på følgende Office ID’s:

* MK2 IATA 192-65-820

***<Leverandørens besvarelse>***

# Forutsetninger for leveranser

Leverandøren kan i dette avsnittet presentere og begrunne eventuelle relevante forutsetninger for leveranser under rammeavtalen, og eventuelt relevante krav til NRK for at tilbudte tjenester i Kapittel 3 skal kunne leveres som beskrevet.

 ***<Leverandørens besvarelse>***

# Alternative løsninger

Skulle tilbyder ut i fra sin kompetanse innenfor fagfeltet se andre løsninger som vil være mer optimale for NRK, ønskes disse beskrevet i dette punktet.

Det forutsettes at hovedelementene som er beskrevet i Kapittel 3 og 4 (over) er tilfredsstilt.

***<Leverandørens besvarelse>***

# Pris

Kostnader som ikke er oppgitt eksplisitt (i Kapittel 6.1.- 6.2 under), antas å være inkludert i priser som er oppgitte.

## Priser Rom & Frokost

NRK ønsker faste priser i 2 år fra kontraktsdato på hotellovernatting i henhold til NRKs spesifikasjoner.

Priselementer som ønskes er:

* Rom/ frokost i standard enkeltrom, midtuke
* Rom/ frokost i standard enkeltrom, helg

For prisene skal følgende gjelde (priser oppgis i vedlegg 3, fane A):

* Prisene skal være i NOK
* Alle priser skal være inkludert mva
* Prisene skal være faste maksimalpriser og gjelde opp til og inklusive det siste rom som selges i kategori standardrom på det aktuelle hotellet (såkalt ”Last Room Availability”- LRA)
* Skulle det i avtaleperioden forekomme generelt prisfall i markedet på tjenestene nevnt i denne avtale, skal prisfall omgående komme NRK til gode. Det samme gjelder også for kampanjetilbud
* Prisene kan justeres i forbindelse med skatte- og avgiftsendringer
* Det skal ikke faktureres for kostnader som ikke er avtalt i dette dokumentet eller i vedlegg 3

NRK godtar i utgangspunktet ikke Block-Out, dersom tilbyder forbeholder seg retten til Block-Out perioder vil NRK trekke for dette i evalueringen, ref. Del I, Kapittel 3.3.2.

Regler/ gebyrer for avbestilling og uteblivelse skal være faste for hele avtaleperioden. Det skal angis spesielt dersom det skilles mellom avbestilling av et eller flere romdøgn.

Dersom det oppstår avvik fra en bestillingsbekreftelse og tilstrekkelig informasjon ikke gis, vil leverandør stå ansvarlig for kostnader som den NRK-ansatte pådrar seg for å finne tilsvarende overnattingsalternativ.

Ved større prosjektkjøp som samlet overstiger 50 overnattingsdøgn forbeholder NRK seg retten til å kunne iverksette ny konkurranse (minikonkurranse) mellom avtaleparter på den spesifikke destinasjonen (Se Kapittel 5.2 i Del III Rammeavtale).

Dobbeltromstillegg skal oppgis (i vedlegg 3).

***<Leverandørens besvarelse>***

## Priser Opsjon

NRK ønsker frivillige opsjonspriser priser på:

* Kurs og konferansepriser for konferanser under kr. 100.000,- (oppgis i vedlegg 3, fane B)
* Hotellovernatting utenlands (oppgis i vedlegg 3, fane C)
* Langtidsleie (mer en 14 dagers sammenhengende varighet per overnatting og eventuelt lavere servicegrad med hensyn på sengetøyskift og rengjøring, etc.) (oppgis i vedlegg 3, fane D)

Dersom betingelser for opsjonsprisene avviker fra det som er avtalt i rammeavtalen for øvrig, så bes dette oppgis.

***<Leverandørens besvarelse>***